

**Жалағаш ауданы бойынша коммуналдық қалдықтардың түзілу және жинақталу нормаларын, тұрмыстық қатты қалдықтарды жинауға, әкетуге және көмуге арналған тарифтерді бекіту туралы**

***Күшін жойған***

Қызылорда облысы Жалағаш аудандық мәслихатының 2019 жылғы 22 ақпандағы № 37-9 шешімі. Қызылорда облысының Әділет департаментінде 2019 жылғы 26 ақпанда № 6710 болып тіркелді. Күші жойылды - Қызылорда облысы Жалағаш аудандық мәслихатының 2023 жылғы 3 мамырдағы № 2-4 шешімімен

      Ескерту. Күші жойылды - Қызылорда облысы Жалағаш аудандық мәслихатының 03.05.2023 № 2-4 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      “Қазақстан Республикасының Экологиялық кодексі” Қазақстан Республикасының 2007 жылғы 9 қаңтардағы кодексінің 19-1-бабының 1), 2) тармақшаларына және “Қазақстан Республикасындағы жергiлiктi мемлекеттiк басқару және өзiн-өзi басқару туралы” Қазақстан Республикасының 2001 жылғы 23 қаңтардағы Заңының 6-бабының 1-тармағының 14) тармақшасына сәйкес Жалағаш аудандық мәслихаты ШЕШІМ ҚАБЫЛДАДЫ:

      1. Жалағаш ауданы бойынша коммуналдық қалдықтардың түзілу және жинақталу нормалары осы шешімнің 1-қосымшасына сәйкес бекітілсін.

      2. Жалағаш ауданы бойынша тұрмыстық қатты қалдықтарды жинауға, әкетуге және көмуге арналған тарифтер осы шешімнің 2-қосымшасына сәйкес бекітілсін.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Жалағаш аудандық мәслихатының*  *37-сессиясының төрағасы* | *М.ЖАМАНОВ* |
| *Жалағаш аудандық мәслихатының*  *хатшысы* | *М.ЕСПАНОВ* |

|  |  |
| --- | --- |
|  | Жалағаш аудандық мәслихатының 2019 жылғы "22" ақпандағы № 37-9 шешіміне 1- қосымша |

**Жалағаш ауданы бойынша коммуналдық қалдықтардың түзілу және жинақталу нормалары**

|  |  |  |  |
| --- | --- | --- | --- |
| № | Коммуналдық қалдықтар жинақталатын объектілер | Есептік бірлік | 1 есептік бірлікке жылдық нормасы, текше метр |
| 1 | Жайлы және жайлы емес үйлер | 1 тұрғын | 0,96 |
| 2 | Қонақ үйлер, санаторийлер, демалыс үйлері | 1 орын | 0,80 |
| 3 | Балабақшалар, бөбекжайлар | 1 орын | 0,23 |
| 4 | Мекемелер, ұйымдар, офистер, кеңселер, жинақ банктері, байланыс бөлімшелері | 1 қызметкер | 0,70 |
| 5 | Емханалар | 1 келіп кету | 0,0003 |
| 6 | Ауруханалар, өзге де емдеу-сауықтыру мекемелері | 1 төсек-орын | 0,90 |
| 7 | Мектептер және өзге де оқу орындары | 1 оқушы | 0,10 |
| 8 | Мейрамханалар, дәмханалар, қоғамдық тамақтану мекемелері | 1 отыратын орын | 0,47 |
| 9 | Театрлар, кинотеатрлар, концерт залдары, түнгі клубтар, ойын автоматтарының залы | 1 отыратын орын | 0,12 |
| 10 | Мұражайлар, көрмелер | Жалпы алаңы 1 шаршы метр | 0,04 |
| 11 | Стадиондар, спорт алаңдары | Жоба бойынша 1 орын | 0,03 |
| 12 | Спорт, би және ойын залдары | Жалпы алаңы 1 шаршы метр | 0,065 |
| 13 | Азық-түлік, өнеркәсіп тауар дүкендері, супермаркеттер | Сауда алаңы 1 шаршы метр | 0,36 |
| 14 | Машиналардан сату | Сауда орнының 1 шаршы метр | 0,24 |
| 15 | Базарлар, сауда павильондары, дүңгіршектер, сөрелер | Сауда алаңы 1 шаршы метр | 0,18 |
| 16 | Вокзалдар, автовокзалдар | Жалпы алаңы 1 шаршы метр | 0,22 |
| 17 | Дәріханалар | Сауда алаңы 1 шаршы метр | 0,19 |
| 18 | Автотұрақтар, автомобильді жуу орындары, автожанармай құю станциялары, гараждар | 1 машина-орын | 1,15 |
| 19 | Автомобиль шеберханалары | 1 жұмысшы | 0,74 |
| 20 | Шаштараздар, косметикалық салондар | 1 жұмыс орны | 0,78 |
| 21 | Кір жуатын орындар, химиялық тазалау орындары, тұрмыстық техниканы жөндеу орындары, тігін ательесі | Жалпы алаңы 1 шаршы метр | 0,20 |
| 22 | Зергерлік, аяқ киімді, сағаттарды жөндеу шеберханалары | Жалпы алаңы 1 шаршы метр | 0,12 |
| 23 | Жөндеу және қызмет көрсету орындары (кілттер жасау және сол сияқтылар.) | 1 жұмыс орны | 0,08 |
| 24 | Моншалар, сауналар | Жалпы алаңы  1 шаршы метр | 0,11 |
| 25 | Ауданның аумағында жаппай іс-шаралар ұйымдастыратын заңды тұлғалар | 1000 қатысушы | 0,09 |

|  |  |
| --- | --- |
|  | Жалағаш аудандық мәслихатының 2019 жылғы "22" ақпандағы № 37-9 шешіміне 2-қосымша |

**Жалағаш ауданы бойынша тұрмыстық қатты қалдықтарды жинауға, әкетуге және көмуге арналған тарифтер**

|  |  |  |  |
| --- | --- | --- | --- |
| № | Атауы | Есептік бірлік | Бағасы (ҚҚС қоса) (теңге) |
| 1 | Тұрғын үйлерден тұрмыстық қатты қалдықтарды жинау, әкету және көму | айына 1 адамға | 80,29 |
| 2 | Шаруашылық субъектілер-абоненттер үшін тұрмыстық қатты қалдықтарды жинау және әкету | 1 текше метр | 667,68 |
| 3 | Шаруашылық субъектілер-абоненттер үшін тұрмыстық қатты қалдықтарды көму | 1 текше метр | 335,91 |

      Ескерту: ҚҚС – қосылған құн салығы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК